Tarybos reglamentas (EB) Nr. 2536/97
1997 m. gruodžio 16 d.
iš dalies keičiantis Reglamentą (EEB) Nr. 338/91, nustatantį šviežių ir atšaldytų avienos skerdenų Bendrijos standartinę kokybę, ir Reglamentą (EEB) Nr. 2137/92 dėl Bendrijoje priimtos avienos skerdenų rūšiavimo skalės, šviežių ir atšaldytų avienos skerdenų Bendrijos standartinės kokybės nustatymo
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1989 m. rugsėjo 25 d. Tarybos reglamentą (EEB) Nr. 3013/89 dėl bendro avienos ir ožkienos rinkos organizavimo [1], ypač į jo 4 straipsnio 2 dalį,
atsižvelgdama į Komisijos pasiūlymą,
kadangi Tarybos reglamentas (EEB) Nr. 338/91 [2] galioja iki 1997 m. prekybos metų pabaigos, iki kol bus nustatyti Bendrijos skerdenų klasifikavimo standartai; kadangi dar nepadaryta pakankama pažanga, kad dabartinę Bendrijos standartinę kokybę būtų galima pakeisti minimais standartais; kadangi dabartinę standartinę kokybę reikėtų taikyti toliau;
kadangi atsižvelgiant į Komisijos ataskaitos apie Reglamento (EEB) Nr. 2137/92 [3] įgyvendinimą išvadas, kol kas Taryba neturėtų siekti nusistatyto tikslo Bendrijos (skerdenų klasifikacijos) skalę priverstinai taikyti visoms Bendrijos skerdykloms, patvirtintoms prekiauti Bendrijos viduje, jei įmanoma, 1999 prekybos metais ir bet kuriuo atveju iki 2000 m. sausio 1 d.; šio tikslo peržiūrėjimas galėtų būti įmanomas, remiantis Komisijos pranešimu, kurį Komisija pateiks iki 2002 metų liepos 1 d.;
kadangi, siekiant palengvinti kainų pranešimą, valstybėms narėms turėtų būti leidžiama Reglamento (EEB) Nr. 2137/92 III priede nurodytą C kategoriją skirstyti į dvi pakategores,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 338/91 2 straipsnio antra pastraipa išbraukiama.
2 straipsnis
Šiuo dokumentu Reglamentas (EEB) Nr. 2137/92 iš dalies keičiamas taip:
1) 3 straipsnio 3 dalis papildomas šia pastraipa:
"III priede nustatytą klasifikavimo sistemą taikančioms valstybėms narėms leidžiama C kategoriją skirstyti į dvi pakategores;"
2) 9 straipsnis pakeičiamas ir išdėstomas taip:
"9 straipsnis
Komisija ne vėliau kaip iki 2002 m. liepos 31 d. pateikia Tarybai ataskaitą apie šių priemonių veikimą, o prireikus ir atitinkamus pasiūlymus, ypač dėl skerdenų klasifikacijos skalės, kad taikymas, jei įmanoma, taptų privalomas."
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. gruodžio 16 d.